ترامپ: "ایران‌داکی رژیم یالنیز 40 ایللیک بیر اوغورسوزلوق اوره‌تدی
آمریکا‌نین پرزیدنتی دونالد ترامپ، ایران رهبرلیگی اوچون آغیر قیمتلن‌دیردی
ترامپ، توئیتر حسابین‌دان آپاردیغی پایلاشیمدا، 40-جی ایل دؤنوشونو قوتلایان ایران رهبرلیگی ایله باغلی اولا‌راق،
40"  ایللیک یاسا دیشی، باسقی و ترور. ایران‌داکی رژیم یالنیز 40 ایللیک بیر اوغورسوزلوق اوره‌تدی. ایران خالقی داها پارلاق بیر گله‌جگی حاق ائدیر." ایفاده‌سینی ایستیفاده ائتدی.
آغ ائو میللی امنیت مصلحتچی‌سی جان بولتون دا آغ ائوین توئیتر حسابین‌دان پایلاشیلان ویدئو مساژیندا ایران رهبرلیگینی آچیق‌دان تهدید ائدیب.
ایرانین اؤز خالقینی و مکانی اؤلکه‌لری "ترور" ائتدیگینی ساوونما ائدن بولتون،
" ایران، کوره‌نین هر یئرین‌دکی اینسان‌لارین گؤزونو قورخوتماق اوچون هله ده نوکلئر سیلاح‌لار الده ائتمک هوه‌سی." قیمتلندیرمه‌سینده اولوب.
تخمینن 1 دقیقه‌لیک ویدئودا ایرانین سوریه، عراق، یمن و اورتا شرقده "اولوسلار آراسی تروریزمین باش فینانسمانی اولا‌راق سوردوردوغونو" ادعا ائدن بولتون، تهرانین مقصدلری‌نین قبول ائدیلمز اولدوغونو بیلدیریب.
بولتون،
بلکی ده ان پیسی ایران خالقی جیدی اذیت چکیر، ایشسیزلیک سویه‌سی رکورد سویه‌لرده، اینفلیاسیون بوتون زامان‌لارین ان اوست سویه‌سینده و ایران یئرلی پولو یئرلرده سورونور. بون‌دان سونرا تبریک ائده‌جک چوخ‌لو ایل دؤنوشونوز قالدیغینی گومان ائتمیرم." ایفاده‌سینی ایستیفاده ائتدی.
ایران قارشیدی گؤروشلریله معلوم اولان بولتون، اوّلکی مکتوب‌لاریندا دا آچیق بیر شکیلده ایران رهبرلیگینی تهدید ائتمیش و بو اؤلکه‌یه قارشی بوتون واریانت‌لارین ماسادا اولدوغونو سؤیلمیشدی.
آمریکا پرزیدنتی دونالد ترامپ، ایران ایله 2015ده ایمضا‌لانان نوکلئر موقاویله‌دن 8 می 2018ده اؤلکه‌سینی چکمیش و ایرانا یؤنه‌لیک چوخسایلی ایقتیصادی تحریم قراری آلمیشدی.
